พระบาทสมเด็จพระวชิรเกล้าเจ้าอยู่หัว พระราชทานพระบรมราชวโรกาสให้ นายกรัฐมนตรี นำคณะรัฐมนตรี ที่ทรงพระกรุณาโปรดเกล้าฯ แต่งตั้ง เข้าเฝ้าฯ ถวายสัตย์ปฏิญาณก่อนเข้ารับหน้าที่
พระบาทสมเด็จพระวชิรเกล้าเจ้าอยู่หัว พระราชทานพระบรมราชวโรกาสให้ นายกรัฐมนตรี นำคณะรัฐมนตรี ที่ทรงพระกรุณาโปรดเกล้าฯ แต่งตั้ง เข้าเฝ้าฯ ถวายสัตย์ปฏิญาณก่อนเข้ารับหน้าที่วันนี้ 16 กรกฎาคม 2562 เวลา 17.00 น. พระบาทสมเด็จพระวชิรเกล้าเจ้าอยู่หัว เสด็จออก ณ พระที่นั่งอัมพรสถาน พระราชวังดุสิต พระราชทานพระบรมราชวโรกาสให้ พลเอก ประยุทธ์ จันทร์โอชา นายกรัฐมนตรี นำคณะรัฐมนตรี ที่ทรงพระกรุณาโปรดเกล้าโปรดกระหม่อมแต่งตั้ง เข้าเฝ้าทูลละอองธุลีพระบาท เพื่อถวายสัตย์ปฏิญาณก่อนเข้ารับหน้าที่โดยช่วงบ่ายเวลา 15.30 น.คณะรัฐมนตรีชุดใหม่ ได้ถ่ายภาพเดี่ยว ณ ห้องวนาสิริ ตึกภักดีบดินทร์ ทำเนียบรัฐบาล ก่อนนายกรัฐมนตรีและคณะรัฐมนตรี ออกเดินทางจากทำเนียบรัฐบาลในเวลาประมาณ 16.15 น. ไปยังพระที่นั่งอัมพรสถาน พระราชวังดุสิต เพื่อเข้าเฝ้าฯ ด้วยรถยนต์โดยสารตู้ ซึ่งสำนักเลขาธิการนายกรัฐมนตรี ได้จัดเตรียมไว้ และเดินทางกลับพร้อมกันเมื่อเสร็จพิธีทั้งนี้ ภายหลังเสร็จพิธี เข้าเฝ้าฯ ถวายสัตย์ปฏิญาณ นายกรัฐมนตรีและคณะรัฐมนตรีที่ทรงพระกรุณาโปรดเกล้าฯ แต่งตั้งใหม่ ได้เดินทางกลับมายังทำเนียบรัฐบาล เพื่อถ่ายภาพหมู่ร่วมกัน ณ บริเวณสนามหญ้าหน้าตึกไทยคู่ฟ้า ทำเนียบรัฐบาล และประชุมคณะรัฐมนตรีร่วมกัน เป็นครั้งแรกในเย็นวันเดียวกัน